CELEX: 22016D1285
Language: mt
Date: 2015-04-30 00:00:00
Title: Deċiżjoni tal-Kumitat Konġunt taż-ŻEE Nru 102/2015 tat-30 ta' April 2015 li temenda l-Anness X (Servizzi inġenerali) u l-Protokoll 31 (dwar il-kooperazzjoni f'oqsma speċifiċi li ma jagħmlux parti mill-erba' libertajiet) tal-Ftehim ŻEE [2016/1285]

4.8.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 211/55
               
            DEĊIŻJONI TAL-KUMITAT KONĠUNT TAŻ-ŻEE
      Nru 102/2015
      tat-30 ta' April 2015
      li temenda l-Anness X (Servizzi inġenerali) u l-Protokoll 31 (dwar il-kooperazzjoni f'oqsma speċifiċi li ma jagħmlux parti mill-erba' libertajiet) tal-Ftehim ŻEE [2016/1285]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikoli 86 u 98 tiegħu,
      Billi:
      
                  (1)
               
               
                  Ir-Regolament (UE) Nru 1024/2012 tal-Parlament Ewropew u tal-Kunsill tal-25 ta' Ottubru 2012 dwar il-kooperazzjoni amministrattiva permezz tas-Sistema ta' Informazzjoni tas-Suq Intern u li tħassar id-Deċiżjoni tal-Kummissjoni 2008/49/KE (1) għandha tiġi inkorporata fil-Ftehim ŻEE.
               
            
                  (2)
               
               
                  Ir-Regolament (UE) Nru 1024/2012 jirrevoka d-Deċiżjoni tal-Kummissjoni 2008/49/KE (2), li hi inkluża fil-Ftehim ŻEE, u konsegwentement ir-referenza għad-Deċiżjoni 2008/49/KE għandha titħassar mill-Ftehim ŻEE.
               
            
                  (3)
               
               
                  Għalhekk, l-Anness X u l-Protokoll 31 tal-Ftehim ŻEE għandhom jiġu emendati skont dan,
               
            ADOTTA DIN ID-DEĊIŻJONI:
      Artikolu 1
      Il-punti segwenti jiddaħħlu wara l-punt 2d (id-Deċiżjoni ta' Implimentazzjoni tal-Kummissjoni 2014/287/UE) tal-Anness X tal-Ftehim ŻEE:
      
         
                     “3.
                  
                  
                     
                        32012 R 1024: Ir-Regolament (UE) Nru 1024/2012 tal-Parlament Ewropew u tal-Kunsill tal-25 ta' Ottubru 2012 dwar il-kooperazzjoni amministrattiva permezz tas-Sistema ta' Informazzjoni tas-Suq Intern u li tħassar id-Deċiżjoni tal-Kummissjoni 2008/49/KE (ĠU L 316, 14.11.2012, p. 1).
                     Għall-finijiet ta' dan il-Ftehim, id-dispożizzjonijiet tar-Regolament jinqraw bl-adattamenti li ġejjin:
                     
                                 (a)
                              
                              
                                 Il-kliem ‘l-Artikolu 26(2) tat-Trattat dwar il-Funzjonament tal-Unjoni Ewropea (TFUE)’ u ‘l-Artikolu 26(2) tat-TFUE’ għandhom jinqraw ‘l-Artikolu 1(2)(a) sa (d) tal-Ftehim ŻEE’.
                              
                           
                                 (b)
                              
                              
                                 Il-kliem ‘atti tal-Unjoni’ għandhom jinqraw ‘atti tal-Unjoni inkorporati fil-Ftehim ŻEE’.”
                              
                           
               
      Artikolu 2
      It-test tat-tieni inċiż (Deċiżjoni tal-Kummissjoni 2008/49/KE) tal- Artikolu 17(6)(b) tal-Protokoll 31 għall-Ftehim ŻEE huwa mħassar.
      Artikolu 3
      It-testi tar-Regolament (UE) Nru 1024/2012 bil-lingwa Islandiża u b'dik Norveġiża, li għandhom jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 4
      Din id-Deċiżjoni tidħol fis-seħħ fl-1 ta' Mejju 2015, dment li jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 5
      Din id-Deċiżjoni tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, it-30 ta' April 2015.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 316, 14.11.2012, p. 1.
      
         (2)  ĠU L 13, 16.1.2008, p. 18.
      
         (*)  Rekwiżiti kostituzzjonali indikati.